## Tantárgyi tematika

**KÖVETELMÉNYEK ÉS TANTÁRGYI PROGRAM**

**az Alkotmányosság és emberi jogok c. tantárgyból**

 **tárgykód: AJALK900KMAN1**

nappali tagozatos kriminológia mester szakos hallgatók számára

2017/2018. tanév I. félév

**Tárgyfelelős:** Dr. Paulovics Anita egyetemi tanár

**Tárgyfelelős tanszék:** Alkotmányjogi Tanszék

**Tantárgy oktatója:** Dr.Paulovics Anita

**Előtanulmányi kötelezettség: -**

**Egyidejű felvétel: -**

**Szemeszter: 1**

**Óraszám:** 3 óra/hét

**Számonkérés módja:** kollokvium

**Kreditpont:** 3 kr.

**1. A tantárgy feladata és célja**

A tanegység célkitűzései: az alkotmányvédő szervek, az alapjogok elmélete, védelme és az alapjogokra vonatkozó magyar alkotmányjogi szabályozás megismerése (az Alkotmánybíróság joggyakorlata alapján.)

**2. A félév elfogadásának feltételei**

A vizsgára bocsátás feltétele az aláírás. Az értékelés öt fokozatú.

**3. Számonkérés követelményei**

Kollokvium. A számonkérés az írott tananyagon és a kötelező jogszabályok ismeretén kívül kiterjed az előadáson elhangzottakra.

**4. Tanegység tartalma:**

1. Az alkotmány fogalma és ismérvei. Az alkotmányosság fogalma és követelményei. Az alkotmányozó hatalom. Az alkotmány, mint a jogrendszer alapja. Az alkotmány elsődlegessége.
2. A hatalommegosztás.
3. Az alkotmányvédő szervek. Az Alkotmánybíróság szervezete, az alkotmánybírák jogállása.
4. Az Alkotmánybíróság hatásköre, eljárása. Az alkotmányos jogok védelme: az alkotmányjogi panasz.
5. Az alapvető jogok biztosa.
6. Az emberi jogok és alapjogok fogalma. Az alapjogok a jogrendszerben. Az alapjog, mint alkotmányos jog. Alapjogok és szabadságjogok.
7. Alapjogi dogmatika. Az alapjogok fogalma; alapjogi jogalanyiság;
8. Az alapjogok korlátozhatósága. A szükségesség/arányosság teszt. Az alapjog lényeges tartalma.
9. Az emberi méltósághoz való jog, mint az alapjogok lényege. Önrendelkezés.
10. Az élethez való jog.
11. Az emberi jogok nemzetközi védelme. Az EJEB.
12. Az alkotmányos egyenlőség. A törvény előtti egyenlőség, a jogegyenlőség, esélyegyenlőség, egyenjogúság és a diszkrimináció tilalma. Pozitív diszkrimináció.
13. A személyes szabadság alapjogai. A személyi szabadsághoz való jog. A személyes szabadság eljárási garanciái.
14. Az eljárási jogok helye az alkotmányjogban. Általánosan érvényesülő eljárási jogok.

15. A büntetőeljárás alkotmányos elvei.

**Kötelező tananyag:**

1. Sári János – Somody Bernadett: Alapjogok. Alkotmánytan II. Osiris, Bp., 2015.
2. Emberi jogok.(Szerk.: Halmai Gábor, Tóth Gábor Attila), Osiris tankönyvek, Osiris Kiadó, 2003.
3. The Basic Law of Hungary: A First Commentary. (szerk.: Schanda Balázs - Varga Zs. András - Csink Lóránt) Dublin, Clarus Press, 2012.

**Ajánlott irodalom:**

1. Bragyova András: Az új Alkotmány egy koncepciója. KJK-MTA Állam- és Jogtudományi Intézet, Budapest, 1995.
2. Holló András – Balogh Zsolt: Az értelmezett alkotmány, Magyar Hivatalos Közlönykiadó, Budapest, 2010.
3. Ramcharan, B.: The Fundamentals of International Human Rights Treaty Law, Nijhoff, Leiden, Boston, 2011.

**Adminisztratív ügyek intézése** az A/6 222-es szobában történik, ügyintéző: Hodosi Gabriella

Miskolc, 2017. június

Alkotmányjogi Tanszék